Държавен вестник, бр. 115, 2025 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  115
Банка за развитие на Съвета
на Европа (БРСЕ)
Кредитни правила
(Приети от Административния съвет с 
Решение 1587 от 17 ноември 2016 г.)
ГЛАВА 1
Цел на Кредитните правила
ЧЛЕН 1.1
Цел на Кредитните правила
Настоящите Кредитни правила залагат 
общите условия, регулиращи заемите, пре­
доставяни от Банката, и гаранциите по тях.
ЧЛЕН 1.2
Противоречие между Кредитните правила и 
разпоредбите на споразуменията за заем и 
гаранционните споразумения
Банката може да прави изключения от ус­
ловията, съдържащи се в настоящите правила. 
В случай на противоречие между разпоредбите 
на Кредитните правила и една или повече от 
разпоредбите на споразумения­та за заем или 
гаранционните споразумения приоритет имат 
последните.
ГЛАВА 2
Условия, регулиращи заемите, предоставяни 
от Банката, и гаранциите за тях
ЧЛЕН 2.1
Цел на заема
Заемите, предоставяни от Банката, финан­
сират проекти, одобрени от Административ­
ния съвет, допустими съгласно Приложимите 
правила на Банката.
ЧЛЕН 2.2
Заеми и гаранции
Заемите, предоставяни от Банката в съот­
ветствие с член VII, 1 от Устава на Банката, 
са обезпечени с надлежни гаранции, както е 
предвидено в член VII, 2 от Устава.
Гарантът е освободен от своите задължения 
при тяхното изпълнение, но само до степента, 
в която ги е изпълнил.
Тези задължения не подлежат на никакви 
изисквания към гаранта или действия срещу по­
следния; те обаче са обвързани с уведомление, 
изпратено от страна на Банката до гаранта, с 
което последният е информиран за неизпъл­
нението на задълженията на заемополучателя 
спрямо Банката.
Задълженията на гаранта няма да бъдат 
повлияни от каквито и да било удължавания на 
срок, отсрочки или отстъпки, предоставени на 
заемополучателя, нито от упражняването или 
неупражняването на права или защити срещу 
заемополучателя или във връзка с обезпечение 
по заем, нито от неспазването от страна на 
заемополучателя на разпоредбите на закон, 
постановление или правила на гаранта, или 
на политически или административен орган, 
подчинен на гаранта.
ЧЛЕН 2.3
Държавни гаранции
Държавната гаранция може да бъде пре­
доставена посредством специален договор 
между Банката и гаранта или чрез потвърж­
даване на споразумението за заем от страна 
на гаранта.
ЧЛЕН 2.4
Споразумение за заем
Банката следва да сключи рамково спора­
зумение за заем за всеки проект, одобрен от 
Административния съвет. Всяко отпускане 
по заема е самостоятелно документирано и 
изисква спазване на условията, съдържащи се 
в рамковото споразумение за заем.
ГЛАВА 3
Спиране или отказ от неотпуснати заеми; 
предсрочна изискуемост на заеми; добровол­
но предсрочно погасяване на заеми
ЧЛЕН 3.1
Спиране или отказ от страна на заемополу­
чателя на неотпуснати заеми след подпис­
ване на споразумението за заем
След сключването на споразумението за 
заем между Банката и заемополучателя, ако 
последният откаже или спре целия или част от 
заема, преди да е изцяло или частично отпуснат, 
Банката може да изиска заемополучателят да 
я обезщети за понесените загуби в резултат 
от този отказ или спиране, като заплати ед­
нократна комисиона в размер, който ще бъде 
определен от Банката с оглед частта от заема, 
която е отказана или спряна. Настоящата 
разпоредба е приложима и спрямо гаранта.
ЧЛЕН 3.2
Доброволно предсрочно погасяване на отпус­
нати заеми по искане на заемополучателя
Банката може посредством приемане на 
съответно решение да разреши на заемополу­
чателя да погаси заема преди настъпване на 
неговия падеж. Условията на това погасяване 
следва да бъдат определени от Банката.
ЧЛЕН 3.3
Доброволно предсрочно погасяване на отпус­
нати заеми
Банката може да изиска предсрочно връ­
щане на отпуснати заеми в следните случаи:
(а) когато заемополучателят или гарантът 
не изплатят главницата или не платят 
лихвата или друга сума, дължима по 
силата на споразумение за заем или на 
гаранционно споразумение, сключено 
между Банката и заемополучателя, 
или по споразумение за заем или га­
ранционно споразумение, сключено 
между Банката и гаранта, независимо 
дали тяхното неизпълнение е свързано 
с въпросното споразумение, или с друго 
споразумение между Банката и същия 
заемополучател или гарант;